cyanic-selkie/wikianc huggingface dataset:
Efecto fundador
Xeral
Cando unha colonia de nova formación é pequena, os seus fundadores poden afectar fortemente á composición xenética da poboación ata moito tempo despois no futuro. Como os humanos teñen unha taxa de reprodución baixa, a poboación permanecerá pequena durante moitas xeracións, amplificando efectivamente o efecto da deriva xeración tras xeración ata que a poboación acade un determinado tamaño. Os alelos que están presentes pero son relativamente raros na poboación orixinal poden moverse a un dos extremos ou a ambos. O máis común é que o alelo se perda axiña, mais a outra posibilidade é que o alelo sobreviva e en poucas xeracións se espalle moito máis pola poboación. A nova colonia pode experimentar tamén un incremento na frecuencia de alelos recesivos, e como resultado, un incremento do número dos homocigotos para certos trazos recesivos.
Sementeira
Campo aberto
Campo aberto é o xeito de semeadura utilizado historicamente na agricultura mediante o cal as leiras son preparadas e se as deixa abertas, tal como indica a súa denominación, antes de ser sementadas. A miúdo a semente bótase no chan e non se cobre antes da xerminación e polo tanto fica exposta ás condicións climáticas. Este método diferénciase do método de alcouve utilizado comunmente na xardinaxe caseira ou en situacións específicas na agricultura moderna onde a semente é colocada baixo o chan e é vixiada e atendida con frecuencia para asegurar un ritmo de crecemento elevado e mellores rendementos.
A Rañoá, Ordes, Rairiz de Veiga
A Rañoá é un lugar da parroquia de Ordes, no concello ourensán de Rairiz de Veiga. Segundo o IGE do 2008 tiña 9 habitantes deles 5 homes e 4 eran mulleres, o que supón que non variou a poboación desde 2007.
As moscas
Contexto da obra
Na obra, Sartre sitúa o drama en Argos como se Argos fora a Francia da ocupación cunha Electra que se constitúe nun paradigma de integridade moral, no cal se nega a negociar os seus principios á maneira de que aqueles escollen asumir unha existencia auténtica, aqueles seres que como o filósofo francés, proxéctanse na busca dun humanismo ateo, que eles mesmos representan, ela non pacta coa coa corrupción, senón que insiste no seu desexo de xustiza, liberdade e felicidade aínda que isto a enfronte co absurdo.
Cardedeu
Cardedeu é un municipio español, pertencente á provincia de Barcelona, en Cataluña. Forma parte da comarca do Vallès Oriental e está situado a 37 km de Barcelona e a 7 km de Granollers.
Transbordador espacial Enterprise
Historia
O Enterprise, que foi rematado e quedou listo o 17 de setembro de 1976 e orixinalmente iba denominarse Constitution, foi nomeado pola nave espacial homónima da serie de televisión Star Trek. Foi consstruído para facer diversas probas cara os voos reais dos sucesivos transbordadores. O Enterprise non tiña escudo térmico nin subsistemas para o voo espacial. A súa finalidade principal foi facer unha ronda de tests de aproximación e aterraxe (probas ALT, por Approaching and Landing Tests) durante nove meses para definir e comprobar as características en voo subsónico do transbordador. Foi usado tamén para probar as instalacións de lanzamento, comprobar sistemas de freado e paracaídas e finalmente acabar sendo unha peza de museo.
Proxéctate en Galego
Os Foros USC
Nos anos 2012 e 2013 este grupo de traballo organizou dous Foros USC, simposios destinados a poñer de relevo as potencialidades da lingua galega como ferramenta de desenvolvemento persoal e profesional en distintos ámbitos de actividade. O Foro de 2012 centrouse no emprendemento, a tecnoloxía e as ciencias experimentais; e o de 2013 nas actividades de lecer, as actitudes lingüísticas, novas formas de consumo, e patrimonio cultural.
Partido Libertario
O Partido Libertario (P-Lib), é un partido libertario de España.
Leira (agricultura)
Tipos
As leiras pódense dividir segundo a función nestes grupos principais:
Knoppix
Características
miniatura|dereita|Árbore de distros de Knoppix. A súa detección de hardware permite que se arrinque directamente un ambiente gráfico na maioría das máquina sen necesidade de configuración ningunha. Conéctase automaticamente á maioría dos tipos de redes, e inclúe software tanto para uso normal (especialmente navegadores web, a suite informática LibreOffice, e o programa de retoque fotográfico GIMP) coma para a reparación de sistemas. O completo ambiente gráfico e de rede é máis cómodo cá xeración anterior de discos de arrinque para os administradores de sistemas que reparaban sistemas nos que os discos duros non arrincaban. Ademais Knoppix permite conservar os cartafois persoais dos usuarios e a configuración do sistema despois de apagar o ordenador. Aínda que Knoppix é unha distribución de Linux en Live CD pódese instalar no disco duro mediante un script.
Nocilla
Sabores
Os sabores clásicos de Nocilla son: orixinal (crema de abelás con cacao) e dúo (crema orixinal e crema de leite). Máis tarde chegaron ao mercado novos sabores como crema de leite, crema tripla de abelás ou crema de amorodo (xa extinta). Tradicionalmente o envase era un vaso de cristal, en ocasións formando parte de coleccións creadas expresamente por coñecidos deseñadores ou debuxos animados como Doraemon ou Bob Esponxa
Kamov Ka-31
Como todos os helicópteros Kamov, agás a familia Ka-60/62, o Ka-31 ten rotores principais coaxiais contrarrotatorios. A célula do Ka-31 está baseada na do Kamov Ka-27. Unha característica distintiva do Ka-31 é a gran antena do radar de alerta temperá, que ou está xirando ou está plegado e gardado baixo a fuselaxe. Outra característica distintiva é a redución do voluminoso conxunto sensorial electro-óptico debaixo da cabina. O tren de aterraxe retráese para evitar interferencias co radar.
Abra alba
Bioloxía
Abra alba aliméntase por medio dun par de sifóns separados, longos, extensíbeis, prolongamentos do manto. É sobre todo un detritívoro, pero tamén é capaz de alimentarse de partículas en suspensión como a Tellina fabula, unha especie coa que a miúdo se asocia.
Canovelles
Historia
200px|miniatura|esquerda|Igrexa románica de Sant Feliu En Canovelles atopáronse xacementos arqueolóxicos da época neolítica e da época romana, especialmente desde que se iniciaron as obras para a construción da Rolda Nord, cando se atoparon restos do 5000 a.C. aproximadamente. O 'Menhir' é a mostra máis representativa e unha reprodución do mesmo atópase exposta na sala de exposicións do Auditorio de Can Palots.
B&b, de boca en boca
Argumento
Oscar Bornay (Adolfo Fernández), o dono de B&B, decide contratar a Pablo (Gonzalo de Castro) como novo director co obxectivo de incrementar as vendas da revista. A nova fichaxe sorprenderá a Candela (Belén Rueda), a subdirectora da publicación, que era a candidata natural para cubrir o posto. Por se fose pouco, Pablo é un antigo noivo que a abandonou 18 anos atrás sen dar explicacións. A chegada de Pablo coincidirá coa de Sonia (Macarena García), a filla universitaria de Candela, que afronta a súa primeira experiencia profesional.
Cabrero, Chile
miniatura|dereita|143px|O escudo de Cabrero. Cabrero é un municipio e unha comuna de Chile. A súa área é de 639,8 km2 e en 2002, a cidade tiña un total de 25.282 habitantes (INE 2002). Cabrero atópase a uns 74,3 quilómetros da capital rexional Concepción, uns 63 km de Chillán, a capital da provincia de Ñuble, e a uns 56,6 km de Los Ángeles, a capital da provincia de Biobío.
A comuna está situada entre os ríos Itata e Laja, antes da súa fundación, o sector de Cabrero era un paisaxe areoso e agreste, improdutivo e de escasa poboación. Con todo, grazas a diversas obras de rego xa feitas durante o período colonial do país, os seus terreos volvéronse aptos para o desenvolvemento silvoagropecuario. O xentilicio da comuna é cabrerino/a.
17 Hippies
Historia
A orixe do seu nome é descoñecido incluso para eles mesmos: ''Ninguén sabe exactamente por que 17 ou por que hippies. Pero ter un nome é bo, como un indicador na estrada anuncia unha vila''.
Habent sua fata libelli
Habent sua fata libelli é unha locución latina que significa literalmente "Teñen o seu destino os libros". A frase alude á importancia do lector na interpretación das obras literarias, xa que o destino dos libros varía segundo o parecer deste.
Carlos Nuevo Cal
Traxectoria
Articulista habitual do Heraldo de Vivero e La Voz de Galicia (A Mariña) colaborou tamén coas actividades e publicacións do Consello da Cultura Galega e da Asociación da Prensa da Coruña. Ademais ten publicado diversos artigos noutros medios como El Progreso, A Nosa Terra, Diario 16 de Galicia, Badal, Lucensia, Beiramar, Tempos Novos ou Sermos Galiza, por exemplo.
Foi comisario das exposicións antolóxicas “Bicentenario do afundimento da fragata Magdalena e do bergantín Palomo (1810-2010)”, “Douscentos anos de Nicomedes Pastor Díaz (1811-2011)” e “Centenario do Heraldo de Vivero (1912-2012), a imprenta en Viveiro”.
A Telleira, Ordes, Rairiz de Veiga
A Telleira é un lugar da parroquia de Ordes, no concello ourensán de Rairiz de Veiga.
ERC Ingolstadt
O equipo é alcumado Die Panther (en galego As Panteiras).
Allianz Riviera
O Allianz Riviera é un estadio situado no barrio de Saint-Isidore de Niza, en Francia. Nel xoga os seus partidos o OGC Nice en substitución do antigo Stade du Ray.
A Igrexa, Zamáns, Vigo
Toponimia
A orixe do topónimo é o latín, o lugar da igrexa.
Cerva de Cerinia
Captura da cerva de Cerinea
Heracles, para ser purificado tralo asasinato dos seus fillos, acto cometido ó volverse louco por culpa de Hera, inimiga de Heracles por celos, tivo que acometer doce traballos que lle encomendara o seu primo Euristeo.
Era tan veloz que non a alcanzaban nin as frechas de Heracles; en todo caso, non podía ferila por estar consagrada a Artemisa, coa que Heracles non quería enfrontarse. Persigueuna durante todo un ano, ata que por fin a cerva cansou e parou para abeberar no río Ladón, e entón disparoulle unha frecha que lle atravesou as patas, entre o óso e o tendón, pero sen producir sangue.
Economía do ben común
Principios legais da Economía do Ben Común
Segundo Felber moitas constitucións e normas legais recollen o principio segundo o cal a actividade económica debe servir aos intereses xeral e en xeral ao ben común ou ben público (??common good?? en inglés e ??Gemeinwohl?? en alemán). Así, por exemplo a Constitución de Baviera no seu artigo 151 indica que:
Mary Shelley
Gusto pola literatura
Mary e Percy compartían o gusto polas linguas e a literatura. Gozaban lendo e discutindo libros xuntos, como os clásicos que Percy traera ao seu regreso a Londres ao final do ano. Foi nesta época cando el escribiu Alastor, or The Spirit of Solitude na que se mostra partidario de manter o "doce amor humano".
Carlos Santiago Pereira
Traxectoria
Na seguinte tempada disputou a Supercopa de Europa contra o Nottingham Forest, da que o Valencia tamén se proclamou campión. Mediada a tempada 1981/82 e sen contar con minutos no equipo de Pasieguito, saíu cedido seis meses ao Racing de Santander, onde foi titular ata o fin da campaña.
Universidade de Tilburg
miniatura|250px|Universidade de Tilburg. A Universidade de Tilburg (en inglés: Tilburg University) é unha universidade pública neerlandesa especializada nos campos da Administración, Artes, Ciencias Sociais, Dereito, Economía e Humanidades, localizada na cidade de Tilburg, parte da provincia de Brabante do Norte, no sur dos Países Baixos.
Ragnar Frisch
Ragnar Anton Kittil Frisch, nado en Christiania, Noruega, o 3 de marzo de 1895 e finado en Oslo, o 31 de xaneiro de 1973, foi un economista noruegués, gañador do primeiro Premio Nobel das Ciencia Económicas xunto a Jan Tinbergen no ano 1969. Gran precursor da econometría, contibuíu cos seus traballos á análise cuantitativa dos feitos da natureza a través dos termos microeconomía e macroeconomía, bautizados polo propio Ragnar.
Traxectoria
Frisch prosegue coa súa bolsa viaxando a Italia e Francia para continuar coa súa formación, pero en 1928 falece o seu pai e regresa a Oslo, onde se encarga de xestionar o negocio familiar coa contratación de empregados e, ademais, obtén a praza de profesor asociado na universidade da capital.
Frisch casou con Marie Smedal en 1920 e tiveron unha filla, Ragna. Despois da morte da súa primeira esposa en 1952, volve a casar un ano máis tarde coa súa amiga da infancia, Astrid Johannessen.
Como economista
No último terzo da década dos anos vinte, cando Frisch aínda era profesor titular da Universidade de Oslo, empezouse a interesar no estudo dunha disciplina recentemente creada, a econometría. Esta inclinación investigadora levouno a fundar en 1930, xunto a Irwing Fisher e Charles F. Roos, a Sociedade Econométrica. Tres anos máis tarde e baixo a súa dirección, que se estendeu ata 1935, a Sociedade comezou a publicar a revista Econometrica, da que foi editor durante vinte anos.
Percepción do quórum
A percepción do quórum ou percepción de quórum (en inglés quorum sensing) é un sistema de estímulos e respostas correlacionados coa densidade de poboación. Moitas especies de bacterias utilizan a percepción do quórum para coordinar a súa expresión xénica de acordo coa densidade da súa poboación local. As bacterias poden percibir se ao seu arredor hai moitas ou poucas bacterias da súa especie ou doutras especies, o que fará que se comporten dunha determinada maneira. Aínda que de xeito diferente ao das bacterias, os insectos sociais tamén poden percibir o quórum á hora de decidir facer un novo niño. Ademais da súa función nos sistemas biolóxicos, a percepción do quórum ten varias aplicacións en computación e robótica.
KS Wilhelm Gustloff
Historia
O Wilhelm Gustloff foi o proxecto n°511 dos estaleiros Blohm & Voss en Hamburgo, Alemaña en 1936. Construído por orde de Hitler, entrou en servizo o 14 de marzo de 1938. Inicialmente ía levar o seu nome, pero para efectos propagandísticos foi bautizado en memoria do mártir nacionalsocialista suízo Wilhelm Gustloff asasinado en febreiro de 1937. De deseño impoñente cunha altura de 55 m medida dende a quilla e 8 cubertas, era de deseño moderno.
Percepción do quórum
Moléculas implicadas na percepción do quórum
Unha base de datos de péptidos para a percepción do quórum está dispoñible co nome Quorumpeps.
KS Wilhelm Gustloff
Afundimento
Mentres navegaba o Wilhelm Gustloff na atardecida a iso das 20:30 horas, a radio transmitiu o último discurso de Adolf Hitler con motivo do aniversario da toma do poder que foi difundido nos altofalantes ao interior de buque para a escoita dos refuxiados e que durou uns 17 minutos.
Hare Krishna (álbum)
Hare Krishna é o álbum de estrea da banda galega de math rock Unicornibot, autoeditado o 1 de xullo de 2010. O disco foi gravado durante o mes de febreiro de 2010 no Estudio Brazil por Javier Ortiz en Rivas Vaciamadrid, e foi masterizado en Chicago Mastering Service polo membro de Shellac Bob Weston.
Tempada 2019/20 do Deportivo da Coruña
Agosto
O 16 de agosto oficializouse a fichaxe do dianteiro italiano Samuele Longo, cedido polo FC Internazionale até o final da temporada.
Novembro
O 17 de novembro celebrouse o sorteo para a primeira rolda do novo formato da Copa do Rei, e o Deportivo quedou emparellado co CF Illueca aragonés, de Terceira División. O partido foi programado para o martes 17 de decembro ás 19 horas no Estadio Papa Luna (Illueca, Zaragoza), coincidindo coa xunta xeral de accionistas en segunda convocatoria (no suposto de non haber quórum o día anterior).
O 30 de novembro o club anunciou o seu rexeitamento á petición formal do uso do Estadio de Riazor por parte do Bergantiños FC para a disputa do encontro de primeira rolda da Copa do Rei fronte o Sevilla FC, ante a negativa da RFEF de facelo nas Eiroas (Carballo), mais ofrecendo as instalacións da Cidade Deportiva de Abegondo. Días máis tarde, logo da expectación xerada e da intercesión da Federación co club coruñés, o Deportivo mudou de opinión (aínda que sen comunicado oficial) e finalmente o Bergantiños xogou o seu partido en Riazor o 18 de decembro.
Elisa Lamas
Traxectoria
Filla de Antonio Maseda Bouso. Fixo o bacharelato por libre. Estudou Dereito na Universidade de Salamanca. Traballou en Madrid nas revistas católicas Signo e Cumbre. Asistiu aos cursos de Xavier Zubiri, onde coñeceu a Manuel Jiménez de Parga, co que casou en 1956. Nos aos sesenta e setenta foi unha das líderes dun movemento feminista que loitaba contra a marxinación da muller, xunto a María Aurelia Capmany, Lidia Falcón, Carmen Alcalde e Magda Oranich. Colaborou nas revistas Destino e El Ciervo e nos periódicos La Vanguardia e Diario 16 con artigos sobre o feminismo, o novo rumbo da Igrexa, a democracia e a liberdade. Foi procesada catro veces polo TOP polos seus artigos en Destino. nas eleccións xerais de 1977 foi candidata ao Congreso pola provincia de Barcelona nas listas da UCD.
Tempada 2019/20 do Deportivo da Coruña
Material deportivo
O equipamento do Deportivo é proporcionado por Macron e os patrocinadores son Estrella Galicia, Abanca e Luckia.
Provincia de Phetchabun
Distritos
esquerda|130px|Mapa dos distritos A provincia divídese en 11 distritos (amphoe), os cales se subdividen logo en 117 comunas (tambon) e 1.261 poboados (muban).
Josèphe Jacquiot
Traxectoria
Durante a ocupación de Francia por Alemaña na II guerra mundial, Josèphe uniuse á Resistencia, da que foi unha das figuras locais.
Cabo Cañaveral
miniatura|250px|Cabo Cañaveral dende o espazo en 1991. O cabo Cañaveral (en Cape Canaveral) é un cabo situado na costa leste do estado de Florida ó norte da cidade homónima. É amplamente coñecido por ser, dende 1950, o principal centro das actividades espaciais dos Estados Unidos. Dende o punto de vista xeográfico é un estreito promontorio que se estende sobre o océano Atlántico.
Xuno (deusa)
Referencias literarias
Quizais a máis prominente aparición de Xuno na literatura romana sexa como principal forza antagonista na Eneida de Virxilio, onde a presenta como unha cruel e salvaxe deusa determinada a axudar primeiro a Dido e logo a Turno e os rútulos contra o intento de Eneas de achar unha nova Troia en Italia. Houbo algunhas especulacións (como as de Mauro Honorato Servio, un antigo comentarista sobre a Eneida) de que quizais se trate dunha fusión de Hera coa deusa das tormentas cartaxinesa Tanit nalgúns dos aspectos do seu retrato na obra.
Juan Compañel
Juan Compañel Rivas, nado en Santiago de Compostela en 1829 e finado en La Catalina (Cuba) en 1897, foi un editor e impresor galego.
Comité Olímpico do Salvador
O Comité Olímpico do Salvador (en Comité Olímpico de El Salvador) é o Comité Olímpico Nacional responsábel de representar O Salvador nos Xogos Olímpicos. Foi fundado en 1925, e foi oficialmente recoñecido polo Comité Olímpico Internacional en 1938. A primeira aparición do Salvador nos Xogos Olímpicos produciuse en 1968, cando a Cidade de México acolleu esa edición. Foi a edición con máis salvadoreños en competencia, con 48 atletas en 7 deportes.
O Asadiño, Abegondo, Abegondo
O Asadiño é un lugar da parroquia de Abegondo no concello coruñés de Abegondo, na comarca da Coruña.
Montemiao, Camba, Castro Caldelas
Montemiao é un lugar da parroquia de Camba no concello ourensán de Castro Caldelas na comarca da Terra de Caldelas. Tiña 14 habitantes no ano 2011 segundo datos do INE e do IGE, dos cales 7 eran homes e 7 mulleres. Iso supón un mantemento da poboación respecto a 2010, cando tiña 14 habitantes (7 homes e 7 mulleres).
Eleccións á Xunta Xeral do Principado de Asturias de 1991
Os dous principais partidos aumentaron o número de escanos, volvendo saír vencedores os socialistas, con Juan Luis Rodríguez Vigil á cabeza. Izquierda Unida tamén aumentou os seus representantes na Xunta, que por primeira vez na súa historia contou coa presenza dun deputado asturianista, Xuan Xosé Sánchez Vicente, do Partíu Asturianista, como representante da Coalición Asturiana. O gran perdedor das eleccións foi o CDS, que pasou de ter 8 representantes a tan só 2.
Luciano Pereyra
Luciano Pereyra, nado en Luján o 21 de setembro de 1981, é un cantante e compositor arxentino.
Ignacio Ribas Marqués
É coñecido sobre todo polos seus traballos sobre as substancias naturais, especialmente polos alcaloides vexetais, dos que descubriu dous novos para a ciencia, e pola fundación da Escola Compostelá de Produtos Naturais, famosa a nivel internacional.
Traxectoria
miniatura|Antigo edificio central da [[USC|Universidade de Santiago, en cuxo galiñeiro estivo durante moitos anos o laboratorio de Química Orgánica (este edificio alberga hoxe a Facultade de Xeografía e Historia).]]
No verán de 1929 estivo en Viena, traballando no laboratorio do profesor Ernest Spëthy, e nos anos 1930 e 1931 realizou viaxes visitando os laboratorios máis importantes de Europa. En 1934 foi vogal da comisión organizadora do IX Congreso Internacional de Química Pura y Aplicada que tivo lugar en Madrid. Entre 1934 e 1936 dirixiu o Laboratorio de Investigación de Química Orgánica que a Fundación Nacional para Investigaciones Científicas y Ensayos de Reformas fundou na Universidade de Salamanca. En 1936 foi vogal do Comité Científico do XVI Congreso da Société de Chimie Industrielle de París.
Tubinga
Historia
miniatura|170px|esquerda|Tubinga a beiras do Neckar miniatura|170px|dereita|Tubinga Tubinga data de entre os séculos VI e VII, cando a rexión estaba poboada polos Alamáns. Hai indicios incluso de que a batalla de Solicinium foi en Spitzberg, unha montaña de Tubinga, arredor do 367 a.C., aínda que non hai probas. A cidade aparece en rexistros oficiais por primeira vez en 1191, e do castelo hai rexistros de 1078. O nome rematado no sufixo -ingen (Tubinga en alemán é Tübingen) é un indicador de que orixinariamente foi ocupada por tribos Alemás. En 1342 foi mercada polo conde Ulrich III e incorporada ao Condado de Württemberg.
Tolosa Club de Fútbol
Historia
Fundouse en 1922 como Tolosa Football Club. Cando se creou a liga española en 1928, o Tolosa foi un dos dez equipos incluídos na chamada Segunda División B, que era a terceira categoría da liga. Foi incluído nesa categoría por ser o terceiro equipo máis importante no campionato rexional de Guipúscoa naquela época, por detrás da Real Sociedad e a Real Unión de Irún.
Race of the Classics
miniatura|Un navío aportando a Ramsgate durante a Race of the Classics de 2007 Race of the Classics é unha regata de vela que se celebra nos Países Baixos para afeccionados e na que participan estudantes en veleiros clásicos, é a competición máis importante de Europa non profesional para navíos clásicos.
Betty White
Década de 1960
NBC ofreceulle un traballo como presentadora do seu programa matinal Today, mais rexeitouno porque non quería mudarse a Nova York, onde se rodaba Today, permanentemente. The job eventually went to Barbara Walters. Durante as décadas de 1950 e 1960, White comezara unha temporada de dezanove anos como presentadora e comentarista na emisión anual de Tournament of Roses Parade en NBC (en ocasións, copresentando con Lorne Greene), e aparecera en varios talk shows nocturnos, incluíndo o de including Jack Paar's Tonight Show, ademais de concursos de día.
Década de 1980
En 1985, White obtivo o maior éxito da súa carreira como a nativa de St. Olaf, Minnesota, Rose Nylund en The Golden Girls. A serie narraba as vidas de catro mulleres viúvas ou divorciadas nos seus "anos dourados", que compartían unha casa en Miami. The Golden Girls, coprotagonizada por Bea Arthur, Estelle Getty e Rue McClanahan, tivo un éxito inmenso e durou de 1985 a 1992. White gañou un Emmy na primeira temporada da serie e foi candidata todos os anos en que se emitiu a serie (esta fazaña tamén a logrou Getty como actriz secundaria).
Modesto Pose
Modesto Pose Mesura, nado en Barizo (Malpica de Bergantiños) o 28 de decembro de 1955, é un médico e político galego do PSdeG-PSOE.
Cidade planificada
miniatura|dereita|250px|Vista xeral de Brasilia exemplo de cidade planificada
Federación Galega de Rugby
A Federación Galega de Rugby ou FGR é o ente encargado do fomento e a difusión do rugby en Galicia, rexida conforme ó disposto nos estatutos da Federación Española de Rugby, á cal representa no territorio galego.
Licenzas
En 2017 a FGR conta con:
Ana Luísa Bouza
Traxectoria
Membro do Consello de Redacción da revista Andaina, é coautora do libro O Tratado da Constitución Europea: Visións desde Galiza (2005) e autora de artigos e relatorios de temática feminista. É vicepresidenta da Asociación Somos Nós e administradora da empresa editora da revista Luzes e membro do seu consello de redacción.
Masacre de Katyń
Contexto
O descubrimento do masacre precipitou a ruptura das relacións diplomáticas entre a Unión Soviética e o goberno polaco no exilio en Londres en 1943. A Unión Soviética negou as acusacións até 1990, cando a URSS recoñeceu que o NKVD foi responsable do masacre e do seu encubrimento.
Tecnoloxía do masacre
As execucións foron metódicas. Despois de revisar a información persoal do condenado, este era esposado e levado a unha cela illada. Os sons das execucións eran enmascarados con máquinas ruidosas durante a noite. Tras ser metido na cela, a vítima era inmediatamente disparada na caluga. O seu corpo era sacado pola porta de fronte e depositado nun dos cinco ou seis vagóns que agardaban, de onde era collido o seguinte condenado. O procedemento desenvolvíase cada noite, agás na festa do 1 de maio.
Preto de Smolensk, os polacos, coas súas mans atadas ás costas, eran conducidos ás fosas e disparados na caluga.
Morcego orelludo común
Hábitat
Pode atoparse ao norte de Eurasia, desde Inglaterra e Francia ata o norte de Casaquistán.
Glóbulo fundido
A estrutura do glóbulo fundido (MG) crese que carece do empaquetamento apertado das cadeas laterais de aminoácidos que caracterizan ao estado nativo (N) dunha proteína. A transición desde un estado desnaturalizado (U) a un glóbulo fundido podería ser un proceso con dous estados
Atlas (cartografía)
O termo atlas provén da mitoloxía grega na que Atlas ou Atlante (en grego antigo ‘o portador’) era un novo titán ao que Zeus condenou a cargar sobre os seus ombreiros os alicerces que mantiñan a terra separada dos ceos. Con todo, segundo explicaba Gerardus Mercator á fronte do seu propio Atlas de 1602, o nome aludía non ao personaxe mitolóxico senón á cordilleira, e a un rei e astrólogo norteafricano cuxo desexo era transformarse en montaña para abrazar o ceo.
Santa Ana (barco)
O Santa Ana foi un barco arrastreiro galego que afundiu na costa de Asturias o 10 de marzo de 2014.
Descrición do buque
O Santa Ana era un buque construído en 1980 baixo o nome de Marirosa pola empresa Navalfoz, de Figueira da Foz. Era propiedade dun armador de Muros e boa parte da súa tripulación era de Muros tamén. Porén, a súa base tíñaa no porto de Matosinhos e a súa bandeira era portuguesa.
Xurado
Xustificación
A xustificación deste mecanismo xurídico atópase no feito de que, dende a separación de poderes, os cidadáns participan no Poder Lexislativo ou no Executivo vía sufraxio ou vía referendo; porén, non teñen outra forma de participaren no Poder Xudicial fóra do xurado.
Sistema puro ou anglosaxón
A doutrina xurídica coñece este sistema de xurado polo nome de xurado popular.
Xurado escabinado ou tribunal de escabinos
Esta clase de xurado está integrado por xuíces e cidadáns legos en dereito, que deliberan conxuntamente todo o obxecto do xuízo. Salvo en Alemaña, onde os maxistrados son maioría, a relación é dun maxistrado por cada tres cidadáns. Os xuíces escoitan o que din os cidadáns pero para condenar precísase unha maioría reforzada, de entre 7 e 9 votos de culpabilidade.
Lago Chungará
miniatura|dereita O lago Chungará, do aimará chunkara, que significa musgo na pedra, é un lago situado na provincia de Parinacota, Rexión de Arica e Parinacota, no extremo norte de Chile. É un dos máis altos do mundo con 4.570 metros sobre o nivel do mar. Atópase rodeado por diversos cumios nevados, como o conxunto dos nevados de Payachatas, composto polos volcáns Parinacota e Pomerape, o nevado Sajama e o Guallatiri.
Vilar, Ledesma, Boqueixón
Vilar é un lugar da parroquia de Ledesma no concello coruñés de Boqueixón, na comarca de Santiago.
Creatina
A creatina é un composto orgánico nitroxenado que aparece de forma natural nos vertebrados e axuda a fornecer enerxía ás células, principalmente ás musculares. Isto realízase converténdose en fosfocreatina, a cal incrementa a formación de adenosina trifosfato (ATP). A creatina foi identificada en 1832 por Michel Eugène Chevreul como un compoñente do músculo esquelético, e deulle o seu nome derivándoo do termo grego κρέας, kreas, carne. En solución, a creatina está en equilibrio coa creatinina, forma cíclica.
Uso como suplemento da dieta
A suplementación con creatina utilízana os deportistas e culturistas para gañar masa muscular, que xeralmente toman de 2 a 3 veces a cantidade que normalmente se obtería dunha dieta moi rica en proteínas. A Clínica Mayo considera que a creatina está asociada con síntomas asmáticos e é perigosa para persoas alérxicas.
Farmacocinética
En canto á súa farmacocinética, as concentracións de creatina plasmática endóxena nun adulto san están normalmente entre 2–12 mg/L. Unha dose oral de 5 g (5000 mg) orixina un pico na concentración plasmática duns 120 mg/L en 1–2 horas despois da inxestión. A creatina ten unha vida media para a súa eliminación bastante curta, de menos de 3 horas como media, polo que para manter un elevado nivel no plasma sería preciso tomar pequenas doses orais cada 3–6 horas durante todo o día. Despois dun período de 1–2 semanas tomando unha dose de 12-24 g diarios, xa non é necesario manter un nivel plasmático de creatina consistentemente alto. Cada persoa ten unha cantidade xeneticamente establecida de creatina que pode manter, e o resto é eliminado do corpo como un refugallo. O corpo consome a creatina bastante rapidamente, e se se quere manter unha concentración alta de creatina, a dose estándar é de 2-5 g diarios.
Xulio César
Guerra das Galias
Esmagou a rebelión de Vercinxetórix, que depositou as armas aos seus pés tras o asedio e toma de Alesia. Isto supuxo a derrota definitiva dos galos (52 a. C.).
Guerra civil
O prestixio e o poder acadados por César preocuparon a Pompeio, elixido cónsul único en Roma no medio dunha situación de caos polas loitas entre mercenarios (52). Conminado polo Senado a licenciar as súas tropas, César preferiu enfrontarse a Pompeio, a quen o Senado confiara a defensa da República como derradeira esperanza de salvagardar a orde oligárquica tradicional.
Rumores políticos
A sociedade romana vía a pasividade na actividade sexual, sen importar o xénero, como un sinal de submisión ou inferioridade. De feito, Suetonio no triunfo de César na Galia, os seus soldados cantaban que "César puido conquistar os galos, pero Nicomedes conquistou a César." Segundo Cicerón, Bíbulo, Gaius Memmius, e outros (moitos, inimigos de César), tiveran aventuras con Nicomedes IV de Bitinia nos comezos das súas carreiras. Os contos foron repetidos, referíndose a César como Raíña de Bitinia, por algúns políticos romanos como un xeito de aldraxalo. Estas azueiras foron difundidas como unha forma de acabar coa súa imaxe. O propio César negou estas acusacións ó longo da súa vida, e segundo Dión Casio, fíxoo tamén baixo xuramento nunha ocasión. Esta forma de calumnia era moi popular durante a República Romana para vexar e desacreditar os adversarios políticos. Unha táctica común era acusar o opoñente político de vivir segundo o estilo helenístico, baseado na cultura grega e oriental, onde a homosexualidade era máis aceptada que na tradición romana.
Xulio César na literatura e o cine
miniatura|C. Iulii Caesaris quae extant, 1678 Xulio César foi obxectivo de numerosas obras literarias, sendo un dos personaxes históricos máis representados, porén hai algunhas que destacan pola súa repercusión e importancia artística:
Este gran número de aparicións tamén se repite tanto no cine como na televisión, ben coma protagonista ben coma personaxe secundario.
Cuestión homérica
A chamada cuestión homérica refírese ao debate sobre a existencia do escritor grego Homero. Refírese tamén á discusión que se produciu ao redor da verdadeira identidade do autor da Ilíada e a Odisea e subsidiariamente á paternidade e formación das obras que se lle atribúen.
Arthur Conan Doyle
Traxectoria
Arthur Conan Doyle naceu nunha familia de artistas, xa que o seu avó, John Doyle (1757-1868) foi un famoso debuxante, gravador e caricaturista e seu pai tamén foi debuxante e pintor. Foi o segundo de nove irmáns dunha familia vida a menos debido ao alcolismo de seu pai. A súa formación estivo marcada polos xesuítas, xa que foi enviado con nove anos a un colexio en Inglaterra e tamén pasou un ano en Austria. Foi deste xeito que adquiriu sólidos coñecementos dos autores clásicos, latinos e ingleses.
Doyle comezou a escribir nas horas en que esperaba os seus pacientes durante os seus anos en Southsea. As dúas primeiras novelas de Sherlock Holmes que escribiu, Un estudo en escarlata (1887) e O signo dos catro (1889) obtiveron gran popularidade, pero non foi ata a aparición do primeiro relato curto do detective, "Un escándalo en Bohemia", onde o personaxe comezou a instalarse na conciencia colectiva coas proporcións dun mito. Este éxito permitiulle converterse nun escritor a tempo completo á idade de 32 anos, pero pronto se cansou da serie e intentou "matar" a Sherlock Holmes a mans do arquicriminal profesor Moriarty no seu relato "O problema final". Unha multitude de mozos británicas comezou entón a levar crespóns de loito nos chapeus e o autor viuse forzado, por petición popular, a resucitar ao seu heroe dun modo moi enxeñoso. Sherlock Holmes reaparece en "A aventura da casa baleira".
En 1891 múdase a Montague Place, en Londres, e abre unha consulta no número dous de Upper Wimpole Street, pero nesta ocasión a consulta non tiña a demanda que se esperaba. Dous anos despois a súa muller enfermou de tuberculose, polo que a familia decidiu trasladarse a Hindhead, no condado de Surrey, cunhas condicións climáticas máis axeitadas para ela. Arthur coidou dela ata a súa morte, en 1906, pero namorou en 1897 da que sería a súa segunda esposa a partir do ano 1907, Jean Leckie.
En 1912 outra obra, esta vez non protagonizada por Sherlock Holmes, O mundo perdido, gozou tamén de moitísimo éxtio, chegando a ser adaptada ao cinema en 1925.En 1914 remataría a última das novelas de Sherlock Holmes, O val do terror. Nese mesmo ano tentou alistarse na fronte para loitar na Primeira guerra mundial, e, como non o conseguiu, formou unha milicia local con participantes voluntarios.
Cuestión homérica
Teoría oral
Os eruditos xeralmente aceptan, a partir dos estudos realizados por Milman Parry e Albert Lord, que a Ilíada e a Odisea son o produto dunha tradición oral transmitida a través de varias xeracións. As fontes antigas xa sinalaban que os poemas homéricos eran interpretados e transmitidos oralmente. Unha análise da estrutura e o vocabulario de ambas as obras mostra que os poemas conteñen frases repetidas regularmente, incluíndo a repetición de versos completos. Parry afirmou que os anacos de linguaxe repetitiva, chamados «fórmulas», foron herdados polo poeta dos seus predecesores.
Sambesuga
Xeneralidades
As sambesugas están protexidas en numerosos países pola súa diminución, consecuencia da destrución do seu hábitat e a contaminación. Ao final do século XIX, máis de 50 millóns de sambesugas medicinais poboaban os pantanos e estanques de Francia. Hoxe en día está extinta en estado salvaxe. O desecamento e a polución de zonas húmidas, as pesticidas, a introdución de especies exóticas... exterminaron esta especie e fixeron raras á maioría. Poucas persoas en Europa occidental viron nunca unha sambesuga no seu medio natural.
Descrición
O tubo dixestivo ten numerosos cegos onde almacenan o sangue durante longo tempo. Usa unha combinación de mucosidade e succión para permanecer prendida da vítima mentres secreta na ferida unha encima anticoagulante vasodilatadora que penetra no torrente sanguíneo e fai que o sangue flúa en maior cantidade.
Uso na medicina
As sambesugas úsanse desde hai miles de anos para sangrados en sociedades tradicionais, e o seu uso na medicina moderna está circunscrito a eliminar inchazóns e, sobre todo, a procedementos para corrixir dislocacións das extremidades.
Bdellatomy é a práctica de cortar lixeiramente á sambesuga para que o sangue do boche se lle derrame. Así, pensando que non se encheu aínda, continúa succionando no canto de desprenderse. Esta práctica foi publicitada por primeira vez en 1868 polo Daily News.
Da dentada da sambesuga
Non hai produtos repelentes. O máis efectivo é non expor a pel espida e levar roupa pechada que non permita ao verme deslizarse dentro, é común, en persoas afeitas a vivir en áreas con sambesugas hematófagas observar que non se achegan a ningunha ou que ningunha se lles achega pola auga ou estea suspendida, colgando da vexetación. É posible usar insecticidas.
Morcego orelludo meridional
O morcego orelludo meridional (Plecotus austriacus), é un morcego da familia Vespertilionidae, considerada ata 1960. É un morcego de tamaño medio, de orellas moi grandes unidas á cabeza polos seus bordos internos. O dorso é de cor gris escuro e a zona ventral é esbrancuxada ou gris moi pálida, de aí o seu nome. As femias son polo xeral algo maiores. As medidas do corpo van desde os 37 aos 45 mm e desde os 6,5 aos 15 gramos de peso. Emite pulsos de ecolocalización en FM desde 85 a 25 kHz, a intensidade destes sons é moi débil e o seu alcance apenas supera os 5 metros, son indistinguibles.
Distribución
Esténdese por Eurasia occidental, norte de África e Asia Menor, desde Madeira e as costas atlánticas da Península Ibérica, Francia e sur de Inglaterra ata Mongolia e o oeste da China. En África atópaselle desde Marrocos ata Exipto, Sudán e Etiopía, incluíndo as illas de Cabo Verde. En Europa é máis abundante no dominio de clima mediterráneo, aínda que chega a alcanzar os Países Baixos, Alemaña, Polonia e o extremo meridional de Escandinavia.
Hábitat
Son moi variados, desde bosques e áreas semiforestais a zonas cultivadas e paisaxes abertas sen cobertura arbórea. Os seus preferencias por ambientes forestais son menores que no orelludo dourado e están máis ligadas ao hábitat humano. É unha especie relativamente térmofila, en termos xerais, habita en cotas de menor altitude.
Criptografía
Fundamentos da criptografía
Formalmente dise que un criptograma C é resultado de aplicar un algoritmo criptográfico E, que matematicamente pode entenderse como unha función, sobre o texto en claro M empregando unha chave dada K_e (o subíndice indica que a chave é para cifrar, deixando claro que non ten por que ser a mesma que a empregada para descifrar). Este proceso coñécese como cifrado.
M=D(C, K_d)
ROT-13
Exemplo
Resultado                          Ivin Tnyvpvn r n Tnyvcrqvn
Dikembe Mutombo
Cunha altura de 2,18 m e un peso de 120 kg; o pivote, que comezou a súa carreira nos Georgetown Hoyas, está considerado un dos mellores taponadores e xogadores defensivos da historia, tendo gañado o trofeo ao Mellor Defensor da NBA en catro ocasión; ademais foi oito veces seleccionado para xogar o All-Star. O 10 de xaneiro de 2007, superou a Kareem Abdul-Jabbar como o segundo mellor taponador da historia da NBA, tan só por detrás de Hakeem Olajuwon. Nos Playoffs de 2009, Mutombo sufriu unha lesión no xeonllo acabu propiciando a súa retirada. Desde o ano 2015 é membro do Basketball Hall of Fame.
Universidade
Motumbo, que nun principio quería ser médico, formouse na Universidade de Georgetown cunha bolsa de estudos da USAID (United States Agency for International Development, do inglés: Axencia Estadounidense para o Desenvolvemento Internacional). No seu segundo ano en Georgetown, o técnico John Thompson convidou a Mutombo a participar na selección do equipo de baloncesto da Universidade, grazas á recomendación de Herman Hennig, agregado da embaixada americana en Kinshasa. Despois de unirse ao equipo, Mutombo pasou de estudar medicina a estudar lingüística e diplomacia. Apenas falaba inglés cando chegou a Georgetown e tivo que intensificar o seu estudo do idioma para desenvolvelo.
Houston Rockets
Nos Houston Rockets, Mutombo volveu sentirse un xogador importante. Na tempada, Mutombo disputou 80 partidos aos seus 38 anos. Fixo unha media de 4 puntos, 5,3 rebotes e 1,3 tapóns que lle valeron para ser renovado en agosto de 2005 por dous anos máis co equipo texano. O 14 de marzo de 2005 superou a Mark Eaton e colocouse terceiro na clasificación histórica de taponadores. En Houston converteuse no recambio natural de Yao Ming, que ante as lesións deste tivo que ser o pivote titular durante moitos partidos ao longo da súa estancia nos Rockets.
Labor humanitaria
Mentres estivo nos Hawks, Mutombo traballou co programa atlético das Olimpíadas Especiais para novas desventajados no seu desenvolvemento. É ademais moi activo na organización de Baloncesto sen Fronteiras e viaxa por toda África en nome da NBA. É tamén portavoz da axencia internacional de socorro CARE, e foi o primeiro emisario xuvenil do programa das Nacións Unidas para o desenvolvemento. Un dos seus traballos máis grandes foi o de incluír nos seus programas de baloncesto en África temas sociais tan importantes como a educación e a prevención da sida.
Bernard King
Universidade
Xogou durante 3 tempadas cos Volunteers da Universidade de Tennessee, onde fixo unha media de 25,8 puntos e 13,2 rebotes por partido. Foi nomeado Mellor Baloncestista Masculino do Ano da Southeastern Conference en 1976.
Apomorfía
miniatura|250px|[[Martelo (óso)|Martelo esquerdo dun vertebrado, apomorfía derivada da cartilaxe articular dos anfibios ancestrais.]]
Sinapomorfías e autapomorfías
Cando se somete a análise un dendrograma, cladograma ou filograma, as apomorfías observadas (caracteres que difiren do taxon antepasado) pódense subdividir en dous subgrupos:
Tapas (filme)
Tapas é unha película española do ano 2005. Foi o debut cinematográfico como directores de José Corbacho e Juan Cruz (tamén guionistas do filme), que acadou unha boa aceptación e críticas e lles valeu ó Premio Goya ó mellor director novel.
Elvira Mínguez, unha das protagonistas, obtivo varios recoñecementos polo seu traballo nesta película, entre eles o Premio Goya á mellor actriz secundaria, o Premio á mellor interpretación feminina no Festival de Málaga e o galardón da Unión de Actores na mesma categoría.
Sinopse
Ambientada en Barcelona, Tapas conta a historia dos distintos personaxes dun barrio humilde, xente de distintas idades e profesións co bar do protagonista, Lolo (Ángel de Andrés), como punto de encontro.
A Saínza de Abaixo, Rairiz de Veiga, Rairiz de Veiga
A Saínza de Abaixo é un lugar da parroquia de Rairiz de Veiga, no concello ourensán de Rairiz de Veiga. No ano 2008 tiña 145 habitantes (69 homes e 76 mulleres). Na aldea hai un peto de ánimas.
Gran Premio de San Marino de 1994
A fin de semana viuse empañada pola morte do piloto austríaco Roland Ratzenberger e a do triplo campión do mundo Ayrton Senna en distintos accidentes. Noutros incidentes resultaron feridos o piloto Rubens Barrichello e varios mecánicos e espectadores.
Cualificación do venres
O venres, 29 de abril, durante a primeira sesión de cualificación para determinar a orde de saída para a carreira, Rubens Barrichello, un dos pilotos de Jordan, chocou contra o bordo da curva Variante Bassa a 225 km/h, lanzándoo polo aire. Golpeouse coa parte superior da barreira de pneumáticos, e perdeu o coñecemento. O seu coche deu varias voltas despois da aterraxe antes de deterse ao revés. Os equipos médicos tratárono no lugar do accidente, e foi levado ao centro médico. Volveu á concentración ao día seguinte, a pesar do seu nariz roto e un xeso no seu brazo polo que perdeu o resto da fin de semana.
Primeira saída
150px | right |miniatura| A morte do tres veces campión do mundo [[Ayrton Senna durante a carreira cambiou permanentemente o deporte]]
No inicio da carreira, J.J. Lehto quedou parado co seu Benetton na grella. Pedro Lamy, que partia desde máis atrás na grella, non puido esquivalo e golpeou a parte traseira do coche de Lehto, e saíu voando polo aire. Varias partes do coche bateron contra o valo de seguridade deseñado para protexer aos espectadores na liña de saída, causando feridas leves a nove persoas. O incidente causou a saída do coche de seguridade, que foi utilizado por todos os demais competidores para manter a posición detrás del mentres viaxaba a unha velocidade reducida. Durante este período, e como resultado de circular a baixas velocidades, as temperaturas dos pneumáticos reduciuse. Ao informar aos pilotos, Senna, xunto con Gerhard Berger, expresaron a súa preocupación porque o coche de seguridade (reintroducido na F1 en 1993) non ía o suficientemente rápido como para manter as altas temperaturas dos pneumáticos. Unha vez que a pista quedou libre de cascallos, o coche de seguridade retirouse e a carreira reiniciouse cunha saída lanzada. Na segunda volta logo da continuación, con Ayrton Senna diante de Michael Schumacher, o coche de Senna saíuse da pista na curva Tamburello, e logo dunha desaceleración de 306 km/h a 211 km/h, golpeou o muro de formigón. 220px|thumb | left | Curva de Tamburello, Lugar do Accidente de Senna
Xuízo
Tras a decisión do tribunal, foi presentado un recurso de apelación polo fiscal do estado contra Patrick Head e Adrian Newey. O 22 de novembro de 1999, a corte de apelación absolveu a Head e Newey de todos os cargos, afirmando que non había novas probas (faltaban datos da gravadora da caixa negra do coche de Senna, debido aos danos e 1´6 segundos de vídeo da cámara de a bordo do coche de Senna non estaban dispoñibles debido a que a emisora cambiou a outra cámara do coche xusto antes do accidente), polo que en virtude do artigo 530 do Código Penal italiano, a acusación tivo que ser declarada como "non existe ou o feito non subsiste". Este resultado da apelación foi anulado en xaneiro de 2003, xa que o Tribunal de Casación cre que o artigo 530 fora mal interpretado, e foi ordenado un novo xuízo. O 27 de maio de 2005, Newey foi absolto de todos os cargos, mentres que o caso de Head "prescribiu" en virtude dun estatuto de limitacións. O Tribunal de Apelación italiano, o 13 de abril de 2007, declarou o seguinte na senténcia número 15050: "Determinouse que o accidente foi causado por un fallo da columna de dirección. Este fallo foi causado por modificacións mal deseñadas e mal executadas, a responsabilidade disto recae na cabeza de Patrick, culpable de omitir o control". O responsable do accidente de Senna, Patrick Head, non foi detido porque en Italia, o prazo de prescrición por homicidio é de 7 anos e 6 meses, e o veredicto final foi pronunciado 13 anos despois do accidente.
Hankasalmi
Limita cos concellos de Konnevesi, Laukaa e Toivakka na súa mesma rexión; Rautalampi, pertencente á rexión veciña de Savonia do Norte; e Kangasniemi, e Pieksämäki, pertencente á rexión de Savonia do Sur.
Pro12 2011-2012
Formato da competición
O sistema de puntuación foi o seguinte:
Lingua acheron
A lingua acheron é unha lingua níxer-congo do grupo Kordofana. Fálase no sur dos Montes Nuba, na provincia de Kordofán, no Sudán. Dividido en dous dialectos, o oriental e o occidental.
Cabalo de pura raza galega
Desenvolvemento lexislativo
En Galicia constituíuse en 1997 a Asociación de propietarios e criadores de cabalo galego de monte e, pouco máis tarde, elaborouse dende o goberno autónomo un primeiro plan de fomento, mellora e conservación do cabalo galego que, con todo, foi criticado dende as asociacións de gandeiros por consideralo un instrumento de control da Administración.